 Akizungumza na gazeti hili jana, Mratibu wa pambano hilo, Rajabu Mhamila alisema mabondia hao watapigana katika pambano lisilo la ubingwa.“Mabondia Mohamed Matumla na Cosmas Cheka wameshasaini mkataba, lakini pia nipo kwenye mazungumzo na mabondia Fadhili Majia na Nassibu Ramadhani ili nihakikishe wapenzi wa masumbwi wanapata burudani ya uhakika,” alisema Mhamila maarufu kama Super D.Pia alisema bondia Vicent Mbilinyi atapanda ulingoni kupigana na bondia Mwinyi Mzengela katika pambano la raundi nane, ambapo pia bondia Ibrahimu Class ‘King Class Mawe’ ataoneshana ubabe na Twaha Kiduku.